કેન્દ્ર સરકાર છેલ્લા કેટલાક સમયથી જીએસટીની જોગવાઈઓ અને તેનાથી કરમાળખું કેવી રીતે સરળ બનશે અને કરમાં કેવી રીતે રાહતો મળશે તે જુદા જુદા પ્લેટફોર્મ પરથી સમજાવી રહી છે. કેન્દ્રિય મહેસૂલ સચિવ હસમુખ અઢિયા પણ જીએસટીના મુદ્દેે સોશ્યલ મીડિયાની મદદથી વીડિયો વાઈરલ કરી જીએસટીની સમજ આપી રહ્યા છે. જીએસટીથી કરમાળખું સરળ બનવાની સાથે વેપારીઓને રાહત થશે. કેટલાક કર નાબૂદ થશે. રાજય અને કેન્દ્ર સરકારને મળનારી આવકની વહેંચણી ખૂબ સરળ બનાવવામાં આવી છે. આઈજીએસટી ટેક્સ એક રાજયમાંથી બીજા રાજયમાં માલ વેચનાર પર લાગશે. જો કે આઈજીએસટી એ એવો ટેક્સ છે કે વેપારીને આ ટેક્સ જે ભર્યો છે તેની ઈનપૂટ ટેક્સ ક્રેડિટ મળી જવાની છે.